***SVEUČILIŠTE U ZAGREBU – AKADEMIJA DRAMSKE UMJETNOSTI***

***Privitak 3.* Obrazac obrazloženja Posebnog dijela financijskog plana za korisnike treće razine**

**Sažetak djelokruga rada proračunskog korisnika**

Akademija dramske umjetnosti je visokoškolska ustanova u sastavu Sveučilišta u Zagrebu. Djelokrug Akademije je visokostručna umjetnička izobrazba studenata za stvaralačke, autorske profesije koje neposredno sudjeluju u kreiranju umjetničkih djela iz polja kazališta, filma, televizije, multimedije i plesa. lzobrazba se vrši kroz umjetničku nastavu, predavanja, vježbe, seminare, terensku nastavu i nastavnu produkciju u kojoj studenti usvajaju znanja i vještine te iskušavaju naučene vještine.

Programi nastave organizirani su na osam odsjeka (Gluma, Kazališna i radijska režija, Filmska i tv režija,, Snimanje, Montaža, Dramaturgija, Produkcija i Ples). Svaki od programa je strukturiran tako da pruža cjelovitost specifičnih vještina i teorijskog znanja koji su neophodni za formiranje visokokvalificiranog umjetničkog kadra. Bitnu komponentu nastave čini nastavna produkcija u kojoj studenti svih odsjeka surađuju i primjenjuju naučena znanja. Nastavna produkcija sastoji se od izvođenja kazališnih i plesnih predstava, filmskih vježbi, produkcije kratkih igranih i dokumentarnih filmova te TV drama, festivala i revija. Važan dio nastavnih aktivnosti odnosi se i na međunarodne programe, projekte i mobilnost studenata i nastavnika.

**OPIS AKTIVNOSTI I PROJEKATA**

Produkcija od više od 100 kratkometražnih i dugometražnih filmova; filmovi završnih godina prikazuju se na priznatim međunarodnim filmskim festivalima te dobivaju brojne nagrade i priznanja, te tako osim što ukazuju na rezultate stručnog i praktičnog rada u okviru nastavnih planova, predstavljaju i najvažnija audiovizualna ostvarenje u Republici Hrvatskoj u toj godini.

Produkcija oko 70 kazališnih predstava i plesnih izvedbi; diplomske izvedbe izvode se na pozornicama ADU, besplatne su za građanstvo, doprinose podizanju razine kvalitete življenja stanovnika Grada Zagreba te gostuju na brojnim međunarodnim i nacionalnim festivalima te na istima dobivaju nagrade i priznanja.

Uspjeh filmskih i kazališnih festivala u produkciji i organizaciji ADU (FRKA, KRADU, DeSADU, PlesADU, ReADU, Danka) i brojni drugi rezultati koji svjedoče o visokim učincima umjetničkog stvaralaštva, kreativnosti, istraživanja i pedagoških procesa.

Važnost Akademije očituje se i u partnerska suradnja s profesionalnim ustanovama i organizacijama u kulturi, kroz koprodukcije i suradnje na produkciji predstava, filmova i drugih projekata (Gradska kazališta, HNK, Hrvatska Radio televizija, Hrvatski audiovizualni savez, Ministarstvo kulture I medija)

Organizacija i suorganizacija javnih događanja i tribina vezanih za umjetničko stvaralaštvo, kulturu i kulturne politike, produkciju u filmskim i izvedbenim umjetnostima, javne politike i visoko obrazovanje. Važan doprinos u kreiranju i suorganizaciji projekata i u njihovoj produkciji: DijalogADU, Politički leksikon, ZFF, ProFilm Days, Rođendan umjetnosti, operni projekti.

Izdavaštvo Akademije dramske umjetnosti: samostalno i u vidu suizdavaštva ADU objavljuje na godišnjoj razini od 2 do 5 knjiga iz područja teorije, stručne literature, monografija i tako se pozicionira kao jedna od najutjecajnijih visokih škola u području umjetnosti u regiji Jugo-istočne Europe

**A621001 Redovna djelatnost Sveučilišta u Zagrebu**

Zakonske i druge pravne osnove

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*
* *Kolektivni ugovor za znanost i visoko obrazovanje*

|  |  |  |  |  |
| --- | --- | --- | --- | --- |
|  | Plan 2022. | Plan 2023. | Izvršenje 2023. | Indeks ostvarenja |
| Šifra aktivnosti/ programa | 3.514.977 | 4.195.776 | 4.119.171 | 98,17% |

Ova aktivnost provodi se svake godine, a sastoji se od sljedećih podaktivnosti:

1. *Financiranje rashoda za zaposlene*
2. *Financiranje materijalnih prava zaposlenih*

***Izračun financijskog plana:***

1. *Element/ podaktivnost 1:*

*Planirani broj zaposlenih u 2023.g. x iznos prosječne mjesečne plaće x 12 mjeseci + ostali rashodi za zaposlene= 4.133.967 eura*

1. *Element/ podaktivnost 2:*

*Materijalna prava zaposlenih planiraju se u visini 61.809 eura za 2023. godinu.*

U 2023. izvršeno je 4.119.171 eura rashoda u okviru aktivnosti A621001 Redovna djelatnost Sveučilišta u Zagrebu. Na rashode za zaposlene ( plaće, doprinosi, naknada za prijevoz, troškovi sistematskih pregleda, novčana naknada zbog nezapošljavanja invalida ) utrošeno je 4.027.270,11 eura, a za ostala materijalna prava zaposlenika ( pomoći, nagrade, dar djeci, božićnica ) 91.900,83 eura.

**A622122 Programsko financiranje javnih visokih učilišta**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Odluka Vlade RH o programskom financiranju javnih i visokih učilišta u Republici Hrvatskoj*
* *Odluka o programskom financiranju javnih visokih učilišta u Republici Hrvatskoj u akademskim godinama*
* *Kolektivni ugovor za znanost i visoko obrazovanje*

|  |  |  |  |  |
| --- | --- | --- | --- | --- |
|  | Plan 2022. | Plan 2023. | Izvršenje 2023. | Indeks ostvarenja |
| A622122 | 470.328 | 712.767 | 679.652,35 | 95,35% |

Ova aktivnost provodi se svake godine. U razdoblju 2023. – 2025. očekuje se ostvarenje sljedećeg: financiranje materijalnih troškova, tekuće i investicijsko održavanje, nabava opreme, financiranje vanjske suradnje te dodatna ulaganja na građevinskim objektima.

***Izračun financijskog plana:***

*Sredstva programskog financiranja planiraju se u iznosu od 712.767 eura.*

*Nastavno su prikazani institucijski ciljevi i rezultati koji su predviđeni Programskim ugovorom*

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Izvršenje 2023 |
|  |  |  |  |  |  |  |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | 208 | *ISVU baza podataka* | 210 | 217 |
|  Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | 0,73 | ISVU baza podataka | 0,80 | 1,20 |
| Broj studenata koji završili studiju akademskoj godini 2022/2023 | Završnost studija | Broj studenata | 64 | ISVU baza podataka | 70 | 118 |

U 2023. godini izvršeno je 674.087,79 eura iz aktivnosti A622122 Programsko financiranje javnih visokih učilišta , a planirano je 712.767 eura, što predstavlja 95,53% planiranog iznosa.

**A621038 Programi vježbaonica javnih učilišta**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Odluka Vlade RH o programskom financiranju javnih i visokih učilišta u Republici Hrvatskoj*
* *Odluka o programskom financiranju javnih visokih učilišta u Republici Hrvatskoj u akademskim godinama*
* *Kolektivni ugovor za znanost i visoko obrazovanje*

|  |  |  |  |  |  |
| --- | --- | --- | --- | --- | --- |
|  | Plan 2021. | Plan 2022. | Plan 2023. | Izvršenje 2023. | Indeks ostvarenja |
| A620138 | 796 | 701 | 921 | 120 | 13,03% |

Ova aktivnost provodi se svake godine. Ovom aktivnošću se financiraju materijalni rashodi za rad mentora.

U 2023. godini izvršeno 120 eura iz aktivnosti A621038 Programi vježbaonica javnih učilišta.

**A621181 Pravomoćne sudske presude**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Kolektivni ugovor za znanost i visoko obrazovanje*
* *Zakona o plaćama u javnim službama*
* *Pravomoćne sudske presude*

|  |  |  |  |  |  |
| --- | --- | --- | --- | --- | --- |
|  | Plan 2021. | Plan 2022. | Plan 2023. | Izvršenje 2023. | Indeks ostvarenja |
| A621181 | 0 | 0 | 14.731 | 31.748,90 | 215,52% |

Ova aktivnost se ne provodi svake godine.

***Izračun financijskog plana:***

Ukupno su 24 zaposlenika Akademije podnijela tužbu zbog neisplate place po uvećanoj osnovici. U 2022. je do sad pravomoćnu presudu i isplatu po istoj dobilo 7 zaposlenika, a do kraja 2022. godine očekujemo još 3 pravomoćne presude i isplate.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Izvršenje 2023. |
|  |  |  |  |  |  |  |
| Broj tužbi | Zaposlenici koji su podnijeli tužbu zbog neisplate place po uvećanoj osnovici  | zaposlenik | 24 | Evidencija o isplati placa po sudskim presudama | 7 | 13 |

U 2023. godini isplaćena je razlike plaće po pravomoćnim sudskim presudama za 13 zaposlenika. Ukupno je izvršeno 31.748,90 eura iz aktivnosti A621181 Pravomoćne sudske presude.

**A679088 Redovna djelatnost Sveučilište u Zagrebu ( iz evidencijskih prihoda )**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Odluka Vlade RH o programskom financiranju javnih i visokih učilišta u Republici Hrvatskoj u 2018.-2021.*
* *Kolektivni ugovor za znanost i visoko obrazovanje*
* *Pravilnik o izvorima i načinu raspodjele vlastitih i namjenskih prihoda*

|  |  |  |  |  |  |
| --- | --- | --- | --- | --- | --- |
|  | Plan 2021. | Plan 2022. | Plan 2023. | Izvršenje 2023.  | Indeks ostvarenja |
| A679088 | 170.682 | 156.030 | 205.435 | 265.865,77 | 129,42% |

Ova aktivnost provodi se svake godine. U razdoblju 2023. – 2025. očekuje se ostvarenje sljedećeg: financiranje materijalnih troškova, tekuće i investicijsko održavanje, nabava opreme, financiranje vanjske suradnje.

*Ova aktivnost sastoji se od sljedećih podaktivnosti raspoređenih sukladno izvorima iz kojih se financiraju*

1. *Osnovna djelatnost – participacija školarina ( izvor 43 )*
2. *Izdavaštva i nakladničke djelatnosti ( izvor 31 )*
3. *Iznajmljivanja prostora i opreme koji nisu neophodni za nesmetano obavljanje djelatnosti ( izvor 31 )*
4. *Prodaje proizvoda i usluga koji su rezultat znanstvene, umjetničke i stručne djelatnosti ( izvor 31 )*
5. *Stručna djelatnost – projekti i poslovne suradnje ( izvor 31 )*
6. *Znanstveno istraživački i umjetnički projekti i programi ( izvor 52 )*
7. *Donacije, darovi i sponzorstva ( izvor 61 )*
8. *Ostale nespomenute aktivnosti (izvor 31, 43, 51, 52,).*

Ukupno je izvršeno 265.865,77 eura rashoda iz aktivnosti A679088 Redovna djelatnost Sveučilište u Zagrebu ( iz evidencijskih prihoda ).

Najveće izvršenje ostvareno je iz izvora 43 i izvora 52. Iz izvora 43 financirani su troškovi redovne djelatnosti, a iz izvora 52 financirani su troškovi plesne, kazališne i filmske produkcije sukladno sklopljenim ugovorima s Hrvatskim audiovizualnim centrom i Ministarstvom kulture.

**A679078 EU projekti Sveučilište u Zagrebu ( iz evidencijskih prihoda )**

*Zakonske i druge pravne osnove*

* *Zakon o znanstvenoj djelatnosti i visokom obrazovanju*
* *Ugovori o bespovratnim sredstvima*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2020. | Plan 2021. | Plan 2022. | Plan 2023. | Izvršenje 2023. | Indeks ostvarenja |
| A679078 | 0 | 0 | 0 | 19.008 | 27.710,25 | 145,78% |

U 2023. godini bila su aktivna tri Erasmus+ projekta.

Erasmus + Vipros je uspješno završen u 2024.godini te su ostvareni svi projektni ciljevi. Projekt je započeo 01.09.2020. god. Partneri su Inland Norway University of Applied Sciences / The Norwegian Film School, Trumax, Akademija za Dizajn i informatiku pri Sveučilištu Abertay Dundee iz Velike Britanije. Rezultati projekta doprinosit će razvoju AV sektora i konkurentnosti te pozitivnim učincima na okoliš. Uz pomoć inovacija, zajedničkim stvaranjem te razmjenom znanja i dobrih praksi među područjima umjetnosti, znanosti, tehnologije i matematike (STEAM), cilj je osuvremeniti visoko obrazovanje te tako bolje pripremiti studente za uključivanje u rad u području kulturnih i kreativnih industrija. Rezultati istraživanja ugradit će se u studijske programe u različitim područjima te javno diseminirati.

Erasmus + GEM ima za cilj ponovno povezati medijske nastavne planove i programe s današnjom ekološkom stvarnošću uvođenjem predmeta i metoda koji promišljaju i rade na raskrižju ekološke stvarnosti i digitalnosti. “Ekološka stvarnost” obuhvaća prirodu i njezine pojave, kao i međuodnos okoliša koje je stvorio čovjek i prirodnog okoliša. Nastavni planovi i programi studijskih programa koji se odnose na dizajn i produkciju digitalnih medija trenutno su usmjereni na stvaranje digitalnih i virtualnih svjetova. Ti se svjetovi pojavljuju u različitim oblicima, kao što su svjetovi priča u filmskom stvaralaštvu, pisanju serija i igrama, virtualni svjetovi koji se mogu istraživati ​​u XR-u i digitalne zajednice u dizajnu društvenih medija. Dok su digitalne vještine i kompetencije važne za studente na današnjem tržištu rada, srodni studijski programi imaju tendenciju stvoriti neku vrstu vlastitog ""digitalnog mjehura"", zanemarujući utjecaj digitalne tehnologije na naše prirodno okruženje. Projekt traje od 1. 10. 2022. do 1. 10. 2025. godine"

Akademija dramske umjetnosti sudjeluje u međunarodnom projektu Interdisciplinarni dijalog kojega podupire Europska komisija u sklopu programa Erasmus+ KA2 Suradnička partnerstva. Projekt okuplja 5 umjetničkih visokih učilišta iz Europe i Oceanije: European Theatre and Film Institute – ETFI (Belgija), Stockholm University of Arts (Švedska), Hungarian University of Agriculture and Life Sciences (Mađarska), Edith Cowan University – The Western Australian Academy of Performing Arts (Australija). U trogodišnjem istraživačkom projektu po troje nastavnika i po šestero studenata različitih usmjerenja iz svake od navedenih institucija razvijat će novu metodologiju rada u izvedbenim umjetnostima.Cilj Interdisciplinarnog dijaloga je osposobiti nove stručnjake u području kazališta koji su svjesni interakcije disciplina kao srži suvremenih kazališnih produkcija. Interdisciplinarni dijalog (ID) nudi svojim sudionicima metodu uz pomoć koje će postati kompetentniji u svom sektoru s fokusom na vještine razvijene kroz međusveučilišnu interdisciplinarnu suradnju. Cilj je projekta iskoristiti multidisciplinarnost kazališta prilikom razvoja novog metodološkog pristupa, i za područje kazališta i za sustav visokog obrazovanja, s naglaskom na važnost suradnje tijekom daljnjeg obrazovanja. Uz učenje temeljeno na istraživanju, sudionici će imati korist od kulturno i umjetnički raznolikog okruženja za učenje, što će poboljšati njihove transverzalne, interkulturalne, refleksivne i komunikacijske. Projekt traje od 1.2.2022. do 30. svibnja 2025."

U Zagrebu, 20.03.2024.

 Dekan:

 prof.art. Davor Švaić